Pokémon: Advanced Challenge-afsnit
Pokémon: Advanced Challenge er den syvende sæson af Pokémon og den anden del af Pokémon Serien: Ruby and Sapphire, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 4. september 2003 til den 2. september 2004, og senere i Danmark på TV2 fra den 13. marts 2005 til den 17. december 2005. Den danske versionering er lavet af Dubberman og er baseret på den amerikanske udgave, som er produceret af 4Kids Entertainment.

Denne sæson omhandler den tiårige Pokémontræner Ash Ketchum (spillet af Mathias Klenske på dansk og af Rika Matsumoto på japansk) og hans elektriske partner-Pokémon Pikachus (spillet af Ikue Ōtani) eventyr, som de samler Styrkecenter-emblemer i den fiktive Hoenn-region, så de kan deltage i Pokémonliga-stævnet Ever Grande Conference. Semmen med dem rejser Brock, Pewter Citys Styrkecenterleder, samt den unge Pokémonkoordinator May og hendes bror, Max, som hun deltager i Pokémonkonkurrencer for at vinde Bånd, så hun kan deltage i Hoenn-regionens Grand Festival-turneringen.

Afsnittene er instrueret af Masamitsu Hidaka og produceret af animationsstudiet OLM.

Den første japanske intro, fremført af GARDEN, hedder , og den anden, fremført af Rika Matsumoto, hedder . Den danske intro, fremført af Anders Ørsager Hansen, som hedder "Drømmenes Land", er baseret på den engelske intro af David Rolfe, "This Dream".

Afsnit

Stemmer

Hjemmeudgivelser 
I Japan er sæsonen blevet fuldt udgivet til udlejning, men købeudgivelser er begrænset til visse afsnit. Sæsonen har fået en komplet hjemmeudgivelse på engelsk i USA og Australien.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier